આજે સંઘનો પ્રભાવ છે. કારણ કે સેવા એ સંઘનો સ્વભાવ છે. એટલે જ નાના ગામમાં સરપંચથી માંડીને દેશનાં વડાપ્રધાન સુધી સંઘના સ્વયંસેવકો છે. પરંતુ આટલું માત્ર પૂરતું નથી. માટે પ્રકૃતિ પ્રત્યે પણ સંઘ જાગૃત છે. પર્યાવરણનું સંરક્ષણ પણ સંઘનો સ્વભાવ છે. જળ, વાયુ, પૃથ્વી બધાનો દુરુપયોગ ન કરી એનું સંરક્ષણ કરવું જરૂરી છે. પર્યાવરણ સંરક્ષણ પણ એક મહત્ત્વનો મુદ્દો છે. હિન્દુ દૃષ્ટિએ બ્રહ્માંડ એક જીવંત એકમ છે. તેમા પરમ તત્વના દર્શન થાય છે. પર્યાવરણના સંરક્ષણની વાત આપણા વેદોમાં પણ કરવામાં આવી છે. ઋગ્વેદમાં મુખ્યત્વે અગ્નિની પ્રાર્થના છે, યજુર્વેદમાં મુખ્યત્વે વાયુની પ્રાર્થના છે, અથર્વવેદમાં મુખ્યત્વે પૃથ્વીની પ્રાર્થના છે અને સામવેદમાં મુખ્યત્વે જળની પ્રાર્થના છે.